钦定古今图书集成/方舆汇编/职方典/第1435卷 > 《普照岩》
## 钦定古今图书集成/方舆汇编/职方典/第1435卷 > 《普照岩》

普照岩，距韬真观五里，山如覆釜，洞穴当胸。唐时有
草亭于上，芜没久矣。或以洞中之奇来谂，遽到其麓，
从者厌登涉，剪薙，荆榛杂然，因以荒窟见欺。予曰：“第
焚茅茨，吾先登。”既至岩下，旧址岿然。回首却顾，则西
望东皋，南北阡陌尽在足下。黄坡翠𪩘，与石峰相间，
历历落落，尤可观也。入间数步，上通，若中霤状，古木
“覆之。”屏几之右，有玉猊立于旁堂之中，帘幕高张，筵
几肆列，仰视，则如玉京山、紫虚府，郁秀不可阶升也。
俯瞰室内，恍敞森严，诡怪绝峙，令人毛发竦然，与月
夜扁舟于千崖万壑，风烈水寒无异。其中仙坛台塔，
低昂交错，灵幡宝幢，霓裳羽衣，皆猎猎如龙夭矫，如
鳌如龟，坼甲，如麟有趾。以火烛之，鳞甲耀目；以物击
之，声响骇耳。旁睇壁间，则虫篆琐碎，奎璧成文；绿质
白章，骈花斗锦；浓粗疏密，各有态度。不知雕琢之奇，
绘绣之工，果谁为之？安僧迦于岩，以实其名，以传不
朽可也。